תקנות המשטרה (המשמר האזרחי)

{{ח:התחלה}}
{{ח:כותרת|תקנות המשטרה (המשמר האזרחי), התשנ״ז–1996}}

{{ח:פתיח-התחלה}}
{{ח:תיבה|ק״ת תשנ״ז, 302|תקנות המשטרה (המשמר האזרחי)|https://olaw.org.il/takanot/takanot-5804.pdf}}; {{ח:תיבה|תשס״ב, 672|תיקון|https://olaw.org.il/takanot/takanot-6166.pdf}}; {{ח:תיבה|תשס״ג, 183|תיקון|https://olaw.org.il/takanot/takanot-6208.pdf}}; {{ח:תיבה|תשע״ג, 210|תיקון|https://olaw.org.il/takanot/takanot-7184.pdf}}; {{ח:תיבה|תשע״ו, 1080|תיקון|https://olaw.org.il/takanot/takanot-7651.pdf}}; {{ח:תיבה|תשפ״א, 585|תיקון|https://olaw.org.il/takanot/takanot-8932.pdf}}; {{ח:תיבה|תשפ״ה, 878|תיקון|https://olaw.org.il/takanot/takanot-11686.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת המשטרה#סעיף 49ב|סעיפים 49ב(ג)}}, {{ח:חיצוני|פקודת המשטרה#סעיף 49ד|49ד}} {{ח:חיצוני|פקודת המשטרה#סעיף 94|ו־94(א)}} {{ח:חיצוני|פקודת המשטרה|לפקודת המשטרה [נוסח חדש], התשל״א–1971}} (להלן – הפקודה), ולענין {{ח:פנימי|סעיף 2|תקנה 2}} באישור ועדת הפנים ואיכות הסביבה של הכנסת, ואני מתקין ומצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ג}}
{{ח:ת}} בתקנות אלה –
{{ח:ת|סוג=הגדרה}} ”המשמר“ – המשמר האזרחי המוקם לפי {{ח:חיצוני|פקודת המשטרה#סעיף 49ב|סעיף 49ב לפקודה}};
{{ח:ת|סוג=הגדרה}} ”חבר משמר מיוחד“ – חבר המשמר שפרש משירות כשוטר, אשר שירת שלוש שנים לפחות במשטרת ישראל בתפקידי סיור, תנועה, חקירות, בילוש או שיטור קהילתי;
{{ח:ת|סוג=הגדרה}} ”מפקד המשמר“ – לרבות מי שהוא הסמיכו לענין תקנות אלה, למעט לענין {{ח:פנימי|סעיף 11|תקנה 11}}.

{{ח:סעיף|2|תפקידים נוספים למשמר}}
{{ח:ת}} בנוסף לפעולות המנויות {{ח:חיצוני|פקודת המשטרה#סעיף 49ב|בסעיף 49ב(ב) לפקודה}}, רשאית המשטרה להסתייע במשמר בפעולות נוספות לשם שמירת הבטחון, הנפש והרכוש כמפורט {{ח:פנימי|תוספת 1|בטור א׳ בתוספת הראשונה}} (להלן – הפעולות הנוספות).

{{ח:סעיף|3|קבלה למשמר|תיקון: תשע״ג}}
{{ח:תת|(א)}} מפקד המשמר רשאי לקבל כחבר המשמר את מי שנמצא כי הוא כשיר לכך בהתחשב בגילו, בריאותו, כישוריו, עברו, מהימנותו ואופיו ובלבד שאין בעיסוקו או בתפקידו ניגוד ענינים עם חברות במשמר או שאין מניעה אחרת לקבלו.
{{ח:תת|(ב)}} לא יתקבל אדם למשמר כחבר משמר מיוחד אם שוחרר מן השירות במשטרה בשל אי־התאמה או על רקע משמעתי; אין באמור בתקנת משנה זו כדי לגרוע משיקול דעתו של מפקד המשמר לפי תקנת משנה (א).

{{ח:סעיף|4|הצבה לתפקיד והכשרה}}
{{ח:ת}} מפקד המשמר יקבע את התפקיד שבו יוצב חבר המשמר בתחום שמירת בטחון הנפש והרכוש מפני פגיעת איבה או בתחום הפעולות הנוספות או בשניהם, ובלבד שלא יוצב חבר המשמר בתפקיד בתחום הפעולות הנוספות אלא אם כן קיבל הכשרה כמפורט לצדן {{ח:פנימי|תוספת 1|בטור ב׳ בתוספת הראשונה}}.

{{ח:סעיף|4א|הכשרת חבר משמר מיוחד|תיקון: תשע״ג}}
{{ח:תת|(א)}} חבר משמר מיוחד אשר חלפה שנה ממועד הפסקת שירותו במשטרת ישראל יידרש לקבל הכשרה כמפורט {{ח:פנימי|תוספת 1|בתוספת הראשונה}}, בהתאם לתחום הפעולה הנוספת המיועד, וכן הכשרה נוספת בתחומים אלה:
{{ח:תתת|(1)}} סמכויות שוטר לרבות חיפוש, עיכוב ומעצר;
{{ח:תתת|(2)}} {{ח:חיצוני|חוק המאבק בתופעת השכרות (הוראת שעה ותיקון חקיקה)|חוק המאבק בתופעת השכרות (הוראת שעה ותיקון חקיקה), התש״ע–2010}};
{{ח:תתת|(3)}} דרכי הטיפול בנוער;
{{ח:תתת|(4)}} סמים מסוכנים.
{{ח:תת|(ב)}} מפקד המשמר רשאי לפטור חבר משמר מיוחד מהכשרה או הכשרה נוספת כולה או חלקה, בשים לב למשך הזמן שחלף מאז שסיים את שירותו כשוטר וכן לתפקידו ולהכשרה שקיבל כאשר שירת כשוטר.

{{ח:סעיף|5|הצהרת אמונים}}
{{ח:ת}} מתנדב שהתקבל למשמר יחתום בפני קצין משטרה על הצהרת אמונים בנוסח הקבוע {{ח:פנימי|תוספת 2|בתוספת השניה}}.

{{ח:סעיף|6|סמכויות חברי המשמר|תיקון: תשע״ג, תשע״ו, תשפ״ה}}
{{ח:תת|(א)}} לחבר המשמר, במילוי תפקידו, יהיו סמכויות כמפורט להלן:
{{ח:תתת|(1)}} כשהוא פועל למען שמירת בטחון הנפש והרכוש מפני פעולות איבה – סמכויות של שוטר;
{{ח:תתת|(2)}} כשהוא פועל בנוכחות שוטר ולשם סיוע לו בתחום הפעולות הנוספות – סמכויות של שוטר;
{{ח:תתת|(3)}} כשהוא פועל בתחום הפעולות הנוספות שלא בנסיבות האמורות בפסקה (2) – סמכויות של שוטר בסייגים אלה:
{{ח:תתתת|(א)}} לענין מעצר –
{{ח:תתתת}} לא יעצור אדם אלא אם כן עבר לפניו, או זה מקרוב עבירה הכרוכה באלימות, גניבה, התפרצות, או עבירה שתוצאתה נזק של ממש לגוף או לרכוש, או עבירת תעבורה, אם נתקיים האמור {{ח:חיצוני|פקודת התעבורה#סעיף 28|בסעיף 28 לפקודת התעבורה}} או אם התקיימו הוראות {{ח:חיצוני|חוק סדר הדין הפלילי (סמכויות אכיפה – מעצרים)#סעיף 23|סעיף 23(ב) לחוק סדר הדין הפלילי (סמכויות אכיפה – מעצרים), התשנ״ו–1996}}, ובלבד שהיה חשש שאותו אדם יימלט או שזהותו אינה ידועה; לא יעצור חבר המשמר אדם לפי הוראות פסקת משנה זו אלא אם כן דרש ממנו להמתין לבואו של שוטר, ואם נבצר משוטר להגיע תוך זמן סביר – דרש ממנו להילוות אליו לתחנת המשטרה והאדם שנדרש כך סירב;
{{ח:תתתת|(ב)}} לענין שימוש בכוח –
{{ח:תתתת}} לא ישתמש חבר המשמר בכוח אלא לביצוע מעצר שהוא מוסמך לבצעו;
{{ח:תתתת|(ג)}} לענין כניסה וחיפוש –
{{ח:תתתת}} לא ייכנס חבר המשמר לבית או למקום ולא יחפש בו, אלא אם כן הכניסה או החיפוש נחוצים לצורך ביצוע המעצר ואין אפשרות להשיג את מטרת המעצר בדרך אחרת; או אם יש חשש ממשי לפגיעה באדם או בביטחון הציבור באותו מקום, ונוכחותו של חבר המשמר באותו מקום דרושה כדי למנוע אותה;
{{ח:תתת|(4)}} חבר משמר מיוחד, כשהוא פועל בתחום הפעולות הנוספות למעט אלה המפורטות {{ח:פנימי|תוספת 1 פרט 6|בפרטים (6)}} {{ח:פנימי|תוספת 1 פרט 8|ו־(8) לתוספת הראשונה}} – סמכויות של שוטר.
{{ח:תת|(ב)}} לחבר המשמר המועסק בפעולות הנוספות המפורטות {{ח:פנימי|תוספת 1 פרט 7|בפסקה (5) לטור א׳ שבפרט 7 בתוספת הראשונה}} {{ח:פנימי|תוספת 1 פרט 10|ובפרטים 10}}, {{ח:פנימי|תוספת 1 פרט 11|11}} {{ח:פנימי|תוספת 1 פרט 12|ו־12 בתוספת האמורה}} לא יהיו סמכויות של שוטר.

{{ח:סעיף|7|תעודת מינוי}}
{{ח:תת|(א)}} לחבר המשמר תימסר תעודת מינוי לצורך זיהויו כחבר המשמר.
{{ח:תת|(ב)}} לא יעשה חבר המשמר כל שימוש בתעודת המינוי אלא בשעת מילוי תפקידו.
{{ח:תת|(ג)}} חבר המשמר יחזיר את תעודת המינוי למפקדו עם הפסקת חברותו במשמר.

{{ח:סעיף|8|תגים סמלים ומדים}}
{{ח:תת|(א)}} חבר המשמר יענוד, בעת מילוי תפקידו, את התגים והסמלים שנקבעו למשמר או ילבש מדי משטרת ישראל בתוספת תג מתנדב המשמר האזרחי, הכל כפי שייקבע בפקודות המטה הארצי (להלן – פקודות המטה).
{{ח:תת|(ב)}} סמכויות המוענקות על פי דין לשוטר בשל דרגה מסוימת במשטרה, לא תהיינה מסורות לחבר המשמר גם אם הוא זכאי לענוד סימני דרגה כאמור, לפי פקודות המטה.
{{ח:תת|(ג)}} מתנדב הממלא תפקידו ללא מדים וללא התגים והסמלים של המשמר, לא יעשה שימוש בסמכויותיו כלפי אדם אחר אלא לאחר שהזדהה לפניו באמצעות תעודת מינוי.
{{ח:תת|(ד)}} הפסיק אדם להיות חבר המשמר, יחזיר את כל התגים, הסמלים והמדים שקיבל לצורך מילוי תפקידו.

{{ח:סעיף|9|בירור תלונות}}
{{ח:ת}} תלונות נגד חבר המשמר בקשר למעשים שביצע בשעת מילוי תפקידו, יבוררו באותה דרך שבה מבוררות תלונות נגד שוטרים.

{{ח:סעיף|10|בירור משמעתי}}
{{ח:תת|(א)}} חבר המשמר החשוד בביצוע מעשה שהוא עבירת משמעת לפי {{ח:חיצוני|פקודת המשטרה#סעיף 50|סעיף 50 לפקודה}}, יובא לבירור משמעתי בפני קצין משטרה בדרגת רב פקד ומעלה, שיקבע מפקד המשמר (להלן – הקצין המברר).
{{ח:תת|(ב)}} קצין מברר שמצא כי חבר המשמר ביצע עבירת משמעת, יהיה רשאי להטיל עליו אחד או יותר מהאמצעים המשמעתיים שלהלן:
{{ח:תתת|(1)}} אזהרה;
{{ח:תתת|(2)}} נזיפה;
{{ח:תתת|(3)}} הפסקת חברות במשמר לצמיתות או לתקופה שיקבע.
{{ח:תת|(ג)}} הליך הבירור והחלטת הקצין המברר יתועדו בכתב.
{{ח:תת|(ד)}} חבר המשמר רשאי להשיג בכתב על החלטת הקצין המברר, בפני מפקד המשמר, שיהיה מוסמך, משיקולים שיירשמו, לאשר את החלטת הקצין המברר, לשנותה או לבטלה.
{{ח:תת|(ה)}} לא התייצב חבר המשמר לבירור משמעתי שזומן אליו בכתב ובדואר רשום, רשאי מפקד המשמר להפסיק חברותו במשמר והודעה על כך תימסר לו בכתב.

{{ח:סעיף|11|הפסקת חברות}}
{{ח:תת|(א)}} ראה קצין משטרה בכיר שהסמיכו לכך מפקד המשמר, כי חבר המשמר חדל להיות מתאים לשמש במשמר משום שחדלו להתקיים בו התנאים כמפורט {{ח:פנימי|סעיף 3|בתקנה 3}}, כולם או מקצתם, או מטעם אחר שיירשם, רשאי הוא להודיע לחבר המשמר על הפסקת חברותו במשמר לצמיתות או לתקופה שיקבע.
{{ח:תת|(ב)}} מתנדב שקיבל הודעה כאמור בתקנת משנה (א) יהיה רשאי לערער עליה לפני מפקד המשמר והחלטתו של המפקד תהיה סופית.

{{ח:סעיף|12|משלוח הודעות והזמנות}}
{{ח:ת}} הזמנה להתייצב לבירור משמעתי כאמור {{ח:פנימי|סעיף 10|בתקנה 10}} והודעות כאמור {{ח:פנימי|סעיף 10|בתקנות 10(ה)}} {{ח:פנימי|סעיף 11|ו־11(א)}} יימסרו, ככל האפשר, לידי חבר המשמר או יישלחו למען שלו בדואר רשום.

{{ח:סעיף|13|זכות לכסף או לשווה כסף|תיקון: תשס״ב}}
{{ח:תת|(א)}} לא יהיו לחבר המשמר זכויות לכסף או לשווה כסף או להטבות אחרות הניתנות לשוטר, אלא אם כן הוענקו לו מכוח היותו מתנדב או מכוח היותו חבר המשמר.
{{ח:תת|(ב)}} על אף האמור בתקנת משנה (א), אין מניעה כי חבר המשמר, המשמש בעת מילוי תפקידו כממונה על השמירה ברשות מקומית לפי {{ח:חיצוני|חוק הרשויות המקומיות (הסדרת השמירה)|חוק הרשויות המקומיות (הסדרת השמירה), התשכ״א–1961}}, יקבל שכר מאת הרשות המקומית בעבור ביצוע תפקידו האמור; אין בקבלת שכר מהרשות המקומית כדי לגרוע ממעמדו של חבר המשמר כאמור {{ח:חיצוני|פקודת המשטרה#סעיף 49ד|בסעיף 49ד לפקודה}}.

{{ח:סעיף|14|שכר עדות לחבר המשמר}}
{{ח:תת|(א)}} התייצבות של חבר המשמר בבית המשפט, לפי הזמנה לשם מתן עדות בקשר עם אירוע הקשור למילוי תפקידו, יראו כמילוי תפקידו אותה שעה, וחבר המשמר יהיה זכאי לשכר בעד אותו יום בשיעור של 106 שקלים חדשים.
{{ח:תת|(ב)}} הסכום הנקוב בתקנת משנה (א) ישתנה ב־1 בינואר וב־1 ביולי של כל שנה (להלן – יום השינוי) על פי שיעור עליית המדד החדש לעומת המדד היסודי ויעוגל לשקל החדש השלם הקרוב; לענין זה –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד החדש“ – המדד שפורסם לאחרונה לפני יום השינוי;
{{ח:תת|סוג=הגדרה}} ”המדד היסודי“ – המדד שפורסם לאחרונה לפני יום השינוי הקודם, ולענין יום השינוי הראשון שלאחר תחילתן של תקנות אלה – המדד שפורסם בחודש ספטמבר 1995.
{{ח:תת|(ג)}} הסכום כאמור בתקנות משנה (א) ו־(ב) בא להוסיף על זכותו של חבר המשמר להחזר הוצאות, בשיעורים ובאופן שקבע המפקח הכללי של המשטרה, שנגרמו לו עקב מילוי תפקידו.

{{ח:סעיף|15|ביטול}}
{{ח:ת}} תקנות המשטרה (המשמר האזרחי), התשל״ה–1975 – בטלות.

{{ח:סעיף|16|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:סעיף|17|הוראות מעבר}}
{{ח:ת}} מי שערב תחילתן של תקנות אלה היה חבר המשמר ועבר הכשרה כמפורט {{ח:פנימי|תוספת 1|בתוספת {{ח:הערה|הראשונה}}}}, יחולו עליו הוראות תקנות אלה, ויראו אותו כמי שנתקבל למשמר כמתנדב על פי {{ח:חיצוני|פקודת המשטרה#סעיף 49ג|סעיף 49ג(1) לפקודה}}.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|תקנות 2}}, {{ח:פנימי|סעיף 4|4}} {{ח:פנימי|סעיף 4א|ו־4א}})}}|תיקון: תשע״ג}}

{{ח:סעיף*|||תיקון: תשס״ג, תשפ״א, תשפ״ה}}
{{ח:ת}}

{{מוקטן|טור א׳}} {{ש}} הפעולות הנוספות	{{מוקטן|טור ב׳}} {{ש}} נושאי הכשרה

{{ח:תת|1.}} סיוע ליחידות הסיור של המשטרה

{{ח:ת}} קורס כללי הכולל נושאים אלה (להלן – הקורס הכללי):
{{ח:תת|(1)}} הייעוד והמבנה של משטרת ישראל
{{ח:תת|(2)}} תפקידי יחידות הסיור של המשטרה
{{ח:תת|(3)}} סמכויות חבר המשמר ובהן מעצר, חיפוש, שימוש בכוח ופתיחה באש
{{ח:תת|(4)}} טיפול ראשוני בתאונות דרכים
{{ח:תת|(5)}} הצבת מחסומים
{{ח:תת|(6)}} בדיקת רישוי וזיהוי
{{ח:תת|(7)}} הכוונת התנועה
{{ח:תת|(8)}} טיפול בחפץ חשוד
{{ח:תת|(9)}} אימון בנשק – לנושאי נשק

{{ח:תת|2.}} סיוע בחיפוש נעדרים וחילוצם

{{ח:תת|(1)}} הקורס הכללי
{{ח:תת|(2)}} הכשרה הישימה לביצוע התפקיד בתנאי שטח קשים

{{ח:תת|3.}} סיוע ליחידות השיטור הימי של המשטרה

{{ח:תת|(1)}} הקורס הכללי
{{ח:תת|(2)}} רשיון של משיט סירה לפי {{ח:חיצוני|תקנות הנמלים (בטיחות השיט)|תקנות הנמלים (בטיחות השיט)}}
{{ח:תת|(3)}} הכשרה נוספת בהפעלת כלי שיט לצורך מילוי תפקידי הסיור, השיטור, החיפוש וההצלה בים

{{ח:תת|3א.}} סיוע ליחידות השיטור המוטס של המשטרה

{{ח:תת|(1)}} הקורס הכללי;
{{ח:תת|(2)}} רישיון טיסה תקף;
{{ח:תת|(3)}} הכשרה נוספת בהפעלת כלי טיס לצורך מילוי תפקידי סיור, שיטור, צילום, תובלה, חיפוש והצלה מן האוויר

{{ח:תת|4.}} סיוע לחבלני המשטרה

{{ח:תת|(1)}} הקורס הכללי
{{ח:תת|(2)}} הכרת הרכב, האמצעים והציוד של יחידת החבלה וכללי זהירות והתנהגות בעת טיפול בחפץ חשוד
{{ח:תת|(3)}} הסמכה של עוזר לחבלן מאת קצין חבלה ארצי במשטרה

{{ח:תת|5.}} סיוע בהפעלת מוקדי משטרה, יומנים ומרכזי שליטה ודיוווח {{ח:הערה|[צ״ל: ודיווח]}} משטרתיים

{{ח:תת|(1)}} הקורס הכללי
{{ח:תת|(2)}} קשר דיווח והפעלת מוקד

{{ח:תת|6.}} סיוע במשימות מניעה של עבריינות נוער

{{ח:תת|(1)}} הקורס הכללי
{{ח:תת|(2)}} מניעת עבריינות נוער

{{ח:תת|7.}} סיוע ליחידות התנועה של המשטרה בתפקידים אלה:
{{ח:תתת|(1)}} הכוונת התנועה
{{ח:תתת|(2)}} אכיפת דיני התעבורה
{{ח:תתת|(3)}} טיפול ראשוני בתאונות דרכים
{{ח:תתת|(4)}} רישום והמצאה של הודעות תשלום קנס ומסירת הזמנות לדין בעבירות תעבורה שקבע ראש מחלקת התנועה
{{ח:תתת|(5)}} פינוי דרך

{{ח:תת|(1)}} הקורס הכללי
{{ח:תת|(2)}} תפקידי שוטר תנועה וסמכויותיו
{{ח:תת|(3)}} הכשרה בנושאי תעבורה
{{ח:תת|(4)}} לתפקיד של פינוי דרך בלבד – הכשרה בנושא פינוי דרך והכשרה זו בלבד

{{ח:תת|8.}} סיוע ליחידות הבילוש של המשטרה

{{ח:תת|(1)}} נושאים (1), (3), (5), (6), (8) ו־(9) של הקורס הכללי
{{ח:תת|(2)}} תפקידי הבילוש והמודיעין של המשטרה
{{ח:תת|(3)}} שימור זירת עבירה
{{ח:תת|(4)}} עבירות וסמים – מניעה ואכיפת החוק

{{ח:תת|9.}} פעולות למניעת עבירות וגילוין אגב ביצוע תפקידי שמירת בטחון הנפש והרכוש מפני פגיעות איבה או אגב ביצוע תפקיד על פי {{ח:פנימי|תוספת 1|תוספת זו}}, פרט לתפקידים המנויים {{ח:פנימי|תוספת 1 פרט 10|בפרטים 10 עד 12 שבה}}

{{ח:ת}} פרט (3) של הקורס הכללי

{{ח:תת|10.}} סיוע בביצוע פעולות הדרכה והסברה בקהילה ולמערך מתנדבי המשמר האזרחי ועזרה לאוכלוסיות נזקקות

{{ח:ת}} הכשרה בתחום משימות ההדרכה, ההסברה והעזרה שיוטלו, לפי הענין

{{ח:תת|11.}} סיוע בזיהוי חללים

{{ח:תת|(1)}} נושאים (1), (3) ו־(8) של הקורס הכללי
{{ח:תת|(2)}} איסוף ראיות מזירת אירוע – טביעות אצבע

{{ח:תת|12.}} סיוע למשטרה במקצועות המחייבים מיומנות מיוחדת, הדרושים למשטרה על פי אישור המפקח הכללי, לביצוע תפקידיה

{{ח:ת}} הכשרה מקצועית מתאימה, לפי {{ח:הערה|ה}}ענין

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 5|תקנה 5}})}}}}
{{ח:קטע3||נוסח הצהרת אמונים של חבר המשמר}}

{{ח:סעיף*}}
{{ח:ת}} אני הח״מ . . . . . . . . . . . . . . . . . . . . . . . . . . . . . . מס׳ זהות . . . . . . . . . . . . . . . . . . . . . . . . . . . . . .
{{ח:תת|1.}} מצהיר בזה כי כל הפרטים שנתתי למשטרה בקשר לבקשתי להתקבל כחבר במשמר האזרחי הם נכונים.
{{ח:תת|2.}} מצהיר ומתחייב לשמור אמונים למדינת ישראל ולדיניה ולקבל על עצמי עול המשמעת של משטרת ישראל בשעה שאני ממלא תפקידי כחבר המשמר ולציית לכל הפקודות וההוראות שיתנו לי המפקדים המוסמכים ולמלא כל חובה שתוטל עלי בתוקף תפקידי כחבר המשמר האזרחי.

{{ח:סעיף*}}
{{ח:ת}} {{טורים שווים ממורכז | | {{טקסט תחתי|. . . . . . . . . . . . . . . . . . . . . . . . . . . . . .|חתימת חבר המשמר}} }}

{{ח:סעיף*}}
{{ח:ת}} אני מאשר כי . . . . . . . . . . . . . . . . . . . . . . . . . . . . . . הופיע בפני וחתם בפני על הצהרת האמונים.

{{ח:סעיף*}}
{{ח:ת}} {{טורים שווים ממורכז | {{טקסט תחתי|. . . . . . . . . . . . . . . . . . . . . . . . . . . . . .|תאריך}} | {{טקסט תחתי|. . . . . . . . . . . . . . . . . . . . . . . . . . . . . .|מקום}} | {{טקסט תחתי|. . . . . . . . . . . . . . . . . . . . . . . . . . . . . .|שם קצין המשטרה}} | {{טקסט תחתי|. . . . . . . . . . . . . . . . . . . . . . . . . . . . . .|חתימת קצין המשטרה}} }}

{{ח:חתימות|ו׳ בטבת התשנ״ז (16 בדצמבר 1996)}}
* '''אביגדור קהלני'''
השר לבטחון הפנים
{{ח:סוגר}}
{{ח:סוף}}
[[קטגוריה:בוט חוקים]]